|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** | **Nr. GND/2024/611** |
|  | **(protokols Nr.17; 90.p.)** |

**Par nekustamā īpašuma Lejasciema pagastā ar nosaukumu “Kalmes zemes”**

**pircēja apstiprināšanu**

Gulbenes novada pašvaldības dome 2023.gada 25.maijā pieņēma lēmumu Nr. GND/2023/506 “Par nekustamā īpašuma Lejasciema pagastā ar nosaukumu “Kalmes zemes” atsavināšanu” (protokols Nr. 8; 52.p.), ar kuru nolēma nodot atsavināšanai Gulbenes novada pašvaldībai piederošo nekustamo īpašumu Lejasciema pagastā ar nosaukumu “Kalmes zemes”, kadastra numurs 5064 001 0039, kas sastāv no zemes vienībām ar kadastra apzīmējumiem 50560010054 ar platību 11,7002 ha, un 50640010063 ar platību 3,7 ha (pirms kadastrālās uzmērīšanas) (turpmāk – Nekustamais īpašums), par brīvu cenu **[…]**, un uzdeva Gulbenes novada pašvaldības īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.

Gulbenes novada pašvaldības dome 2024.gada 29.augustā pieņēma lēmumu Nr. GND/2024/390 “Par nekustamā īpašuma Lejasciema pagastā ar nosaukumu “Kalmes zemes” nosacītās cenas apstiprināšanu” (protokols Nr. 16; 31.p.), ar kuru nolēma apstiprināt nekustamā īpašuma nosacīto cenu 44500 EUR (četrdesmit četri tūkstoši pieci simti *euro*).

Gulbenes novada pašvaldība 2024.gada 10.septembrī nosūtīja […], atsavināšanas paziņojumu Nr. GND/4.18/24/2516.

Gulbenes novada pašvaldība saņēma […], 2024.gada 19.septembra iesniegumu (Gulbenes novada pašvaldībā saņemts 2024.gada 19.septembrī un reģistrēts ar Nr. GND/5.13.2/24/1851-N), kurā ir izteikta piekrišana iegādāties nekustamo īpašumu par nosacīto cenu 44500 EUR (četrdesmit četri tūkstoši pieci simti *euro*) un lūgts atļaut pirkuma maksas daļu 20000 EUR (divdesmit tūkstoši *euro*) samaksāt līdz 2024.gada 25.decembrim.

2024.gada 25.septembrī ir veikts maksājums 24500 EUR (divdesmit četri tūkstoši pieci simti *euro*) apmērā, t.sk. avansa maksājums 4450 EUR (četri tūkstoši četri simti piecdesmit *euro*) apmērā un pirkuma maksas daļu 20050 EUR (divdesmit tūkstoši piecdesmit *euro*).

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Publiskas personas mantas atsavināšanas likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8.pants).

Publiskas personas mantas atsavināšanas likuma 36.panta pirmā daļa cita starpā nosaka, ka publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu; nekustamā īpašuma pirkuma līgumu atvasinātas publiskas personas vārdā – attiecīgās atvasinātās publiskās personas lēmējinstitūcijas vadītājs vai viņa pilnvarota persona, savukārt šā panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem; par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu; šos nosacījumus iekļauj pirkuma līgumā; institūcija, kas organizē publiskas personas nekustamā īpašuma atsavināšanu, var piešķirt pircējam tiesības nostiprināt iegūto īpašumu zemesgrāmatā uz sava vārda, ja viņš vienlaikus zemesgrāmatā nostiprina ķīlas tiesības par labu atsavinātājam.

Pamatojoties uz Pašvaldību likuma 10.panta pirmās daļas 16.punktu un 21.punktu, Publiskas personas mantas atsavināšanas likuma 4.panta ceturtās daļas 8.punktu, 34.panta otro daļu, 36.panta pirmo un trešo daļu, 37.panta pirmās daļas 4.punktu, 41.panta otro daļu, 47.pantu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT par Gulbenes novada pašvaldībai piederošā nekustamā īpašuma Lejasciema pagastā ar nosaukumu “Kalmes zemes”, kadastra numurs 5064 001 0039, kas sastāv no divām zemes vienībām - zemes vienības ar kadastra apzīmējumu 50560010054 ar platību 11,33 ha (pēc kadastrālās uzmērīšanas), t.sk. uz tās esošās mežaudzes 2,30 ha platībā, un zemes vienības ar kadastra apzīmējumu 50640010063 ar platību 3,87 ha (pēc kadastrālās uzmērīšanas), pircēju […]
2. ATĻAUT samaksu 44500 EUR (četrdesmit četri tūkstoši pieci simti *euro*) apmērā, par šā lēmuma 1.punktā minēto nekustamo īpašumu, veikt uz nomaksu līdz 2024.gada 25.decembrim, saskaņā ar maksājuma grafiku (Pielikums), kas ir šī lēmuma neatņemama sastāvdaļa.
3. NOTEIKT, ka par atlikto maksājumu pircējs maksā 6% (sešus procentus) gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem – nokavējuma procentus 0,1 procenta apmērā no kavētās maksājuma summas par katru kavējuma dienu.
4. PIEŠĶIRT pircējai – Ingai Naglei, personas kods 150664 - 12588, deklarētā dzīvesvieta: “Kalmes”, Lejasciema pagasts, Gulbenes novads, LV-4412, tiesības uz lēmuma 1.punktā minēto nekustamo īpašumu zemesgrāmatā nostiprināt uz sava vārda pēc pirkuma maksas un aprēķināto procentu samaksas.
5. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Gulbenes novada pašvaldības domes priekšsēdētājs A.Caunītis

Pielikums 26.09.2024. Gulbenes novada pašvaldības domes lēmumam Nr. GND/2024/611

**Maksājumu grafiks nekustamā īpašuma Lejasciema pagastā**

**ar nosaukumu “Kalmes zemes”, atsavināšanai**

|  |  |  |  |  |  |  |
| --- | --- | --- | --- | --- | --- | --- |
| Maksājuma termiņš | Valūta | Neizmaksātā vērtība | Izpirkuma maksājums | Procentu maksājums | Maksājums kopā | Dienu skaits |
| 26.09.2024 | EUR | 44 500.00 | 24 500.00 | 0.00 | 24 500.00 | 0 |
| 25.12.2024 | EUR | 20 000.00 | 20 000.00 | 295.89 | 20 295.89 | 90 |
| **KOPĀ** | EUR |  | **44 500.00** | **295.89** | **44 795.89** |  |

Gulbenes novada pašvaldības domes priekšsēdētājs A.Caunītis